कितो मेट्रो

कितो मेट्रो ( स्पॅनिश : Metro de Quito), ज्याला MDQ असे संक्षिप्त रूप दिले जाते, ही इक्वेडोरची राजधानी कितो  येथील जलद परिवहन व्यवस्था आहे.

 इतिहास 
मुख्य दक्षिण आणि उत्तर अंत्यस्थानकांचे बांधकाम डिसेंबर २०१२ मध्ये सुरू झाले. मेट्रो मार्गाचे बांधकाम जानेवारी २०१६ मध्ये सुरू झाले.  मेट्रो ऑगस्ट २०२० पर्यंत कार्यान्वित होण्याचा अंदाज होता,  परंतु उद्घाटन अनेक वेळा विलंबित झाले.

अधिकृत उद्घाटन २१ डिसेंबर २०२२ रोजी झाले,  आणि २ मे २०२३ रोजी काही चाचण्यांनंतर आणि  प्रवाशांसह  व्यावसायिक सेवा सुरू करण्यात आली.  सेवेच्या सुरवातीला तांत्रिक समस्या आल्यानंतर, ११ मे रोजी सेवा तात्पुरती बंद करण्यात आली.  नंतर त्याच वर्षी, १ डिसेंबर २०२३ रोजी कितो मेट्रोची व्यावसायिक सेवा पुन्हा सुरू झाली . 

 प्रणाली 
या प्रणालीची १५  स्थानके असलेली पहिली मार्गिका, शहराच्या दक्षिणेकडील कितुंबे पासून शहराच्या उत्तरेकडील एल लाब्रादोर पर्यंत आहे. या मार्गावरील १५ स्थानके उत्तरेकडून दक्षिणेकडे खालील प्रमाणे आहेत: 

 एल लाब्रादोर
 हिपीहापा
 इञाकितो
 ला कारोलिना
 प्रादेरा 
 उनिव्हेरसिदाद सेंत्राल
 एल एहीदो
 ला आलामेदा
 सान फ्रान्सिस्को
 ला माग्दालेना
 एल रेसेरो
 कार्देनाल दे ला तोर्रे
 सोलांदा
 मोरान व्हालव्हेर्दे
 कितुंबे

सान  फ्रान्सिस्को मठाजवळील प्लाझा दे सान फ्रान्सिस्को चे स्थानक कितो च्या ऐतिहासिक मध्य भागातील एकुलते स्थानक आहे (युनेस्कोने  १९७८ मध्ये जाहीर केलेले जागतिक वारसा स्थान ).Osava, Mario (30 November 2016).  २०१६ च्या अखेरीस सान फ्रान्सिस्को स्थानकाच्या प्रस्तावित जागेवर सापडलेल्या पुरातत्वीय अवशेषांमुळे, स्टेशन २४ मे रोजी प्लाझा येथे दोन ब्लॉक दक्षिणेस हलवण्यात आले आणि अवशेषांना आणखी हलविले जाणार नाही. असे ठरविण्यात आले.

प्रवाशांना मार्गदर्शन करण्यासाठी प्रत्येक स्थानकाला एका वेगळ्या रंगात रंगवले आहे. 

मार्गिका १ च्या संकल्पनेत  मागणी आणि गरजेनुसार पाच भराव स्थानके बांधता येऊ शकतील आणि उत्तरेकडे ओफेलिया बस स्थानकापर्यंत ५ किमी विस्ताराची शक्यता आहे.

 संदर्भ 

वर्ग:कितो मेट्रो
मेट्रो